Fredag formiddag var Superbrugsen Hadsund nødt til at lukke ned, da de havde fundet spor efter rotter. De har tilkaldt skadedyrsbekæmpere og fødevarestyrelsen, så der forhåbentlig kan komme styr på situationen. "Butikken er blevet rengjort og samtlige varer er tjekket af personalet, så vi har gjort alle de rigtige øvelser i denne sag," skriver de på deres facebookside. Butikken fortæller til TV2 Nord, at de har fanget dyret. Men nu skal hele gulvet dækkes med mel natten over, så de lørdag morgen kan se, om der er flere skadedyr på spil. Men forhåbentlig er der ingen skadedyrsfodspor i melet, og så håber brugsen på at kunne åbne lørdag.

Opsummering:
Superbrugsen i Hadsund har fået gæster, de helst havde været fri for, og de har været nødsaget til at lukke butikken.